# TALENTPOLITIK FOR KOLDING SVØMMEKLUB

(politikken skal pege fremad. Det er ikke en status på, hvordan det er nu, men hvordan det skal være de næste 3-5 år).

**Målgruppe**Politikken er opdelt i følgende målgrupper

* **T1:** (15 år +), junior/senior, **Træningsmængde:** 18-22 timer om ugen, min. 7 træningspas (vand) á 1½-2 timer, Finapoint: 600-635, antal svømmere: 6-8. 3 årlige målsætningssamtaler. Periodevise holdmøder. Krav om deltagelse til mesterskaber, såfremt krav er opnået og krav om deltagelse i træningslejre.
* **T2:** 13 år +), junior/senior og ældste årgangsgruppe, **Træningsmængde:** 14-20½ timer om ugen, min. 5 træningspas (vand) á 1½-2 timer, Finapoint: 400-600, antal svømmere: 16-20. 2 årlige målsætningssamtaler. Periodevise holdmøder. Krav om deltagelse til mesterskaber, såfremt krav er opnået og krav om deltagelse i træningslejre.
* **T3:** 11-13 år, årgangsgruppe, **Træningsmængde:** 10-15 timer om ugen, min. 4 træningspas (vand) á 1½-2 timer, Finapoint: Min. 280 point fra alle stilarter, antal svømmere: 20-25. 2 årlige målsætningssamtaler. Periodevise holdmøder. Krav om deltagelse til mesterskaber, såfremt krav er opnået og krav om deltagelse i træningslejre.
* **T4:** 9-11 år, børne- og årgangsgruppe Træningsmængde: 6-8 timer om ugen, 3-4 træningspas (vand) á 1½-2 timer, Finapoint: Min. 150 point fra alle stilarter, antal svømmere: 25-30. 1-2 årlige målsætningssamtaler. Periodevise holdmøder. Krav om deltagelse til mesterskaber, såfremt krav er opnået og tilbud om deltagelse i weekendture/træningsture.
* **T5:** 7-9 år, Undervisningsparate børn. Træningsmængde: 4-6 timer om ugen, 2-3 træningspas (vand) á 1-1½ timer, antal svømmere: 30-35. Månedligt holdmøde. Krav om deltagelse i min. 10-12 stævnedage og tilbud om deltagelse i weekendture/træningsture.
* Oprykning sker i samarbejde med træneren på niveauet over som har beslutningskompetencen.
* Forældre (min. 1 af forældrene), der har børn på T5, forventes at tage modul 1 og modul 2 på officialuddannelsen inden svømmeren rykkes op på T4.
* Alle svømmere i K-afdelingen er stævneaktive.
* Vi forventer, at min. 1 af forældrene bidrager som frivillig i klubben.

**Formål**Formålet med K-politikken er at skabe optimale rammer for talentgruppen igennem klubbens værdisæt.

**Prioritering**Vi prioriterer grupperne talent (T1-T5) og bredde (svømmeskole). Vi betragter de to grupper som en helhed.

**Overordnede ansvarlig (ansvarlig for politikken)**Formanden for K-udvalget har ansvaret for politikken.

**Forankring i det daglige (ansvar for implementering af strategien)**Cheftræneren har ansvaret for implementering af talentstrategien.

**Kommunikation**K-politikken synliggøres på www og i forbindelse med opstartsmøder i k-afdelingen og i svømmeskolen.